
ఐజ్వాల్ : శాసనసభ్యులు నిజమైన ప్రజా ప్రతినిథులుగా వ్యవహరించాలని రాష్ట్రపతి రామ్నాథ్ కోవింద్ చెప్పారు. కేవలం తమకు ఓటు వేసినవారికి మాత్రమే కాకుండా యావత్తు నియోజకవర్గానికీ ప్రతినిథిగా పని చేయాలని తెలిపారు. మిజోరాం శాసనసభ ప్రత్యేక సమావేశంలో ఆయన గురువారం మాట్లాడారు. తమకు ఓటు వేయనివారికి, తమను వ్యతిరేకించేవారికి కూడా ఎమ్మెల్యేలు ప్రతినిథులేనని వివరించారు. ఎన్నికల్లో ప్రత్యర్థి అంటే రాజకీయ పోటీదారు అని, శత్రువు కాదని చెప్పారు. శాసనసభ కార్యకలాపాలు హుందాగా, మర్యాదగా ఉండాలన్నారు. విభేదాలను వివాదాలుగా మార్చుకోవడానికి రాజకీయ వ్యవస్థలు అవకాశం ఇవ్వకూడదని పేర్కొన్నారు. ఎన్నికల్లో పోటీదారు ఎన్నికల అనంతరం నియోజకవర్గ అభివృద్ధి, సంక్షేమం కోసం జరిగే కృషిలో సహచరుడయ్యే అవకాశం ఉందన్నారు. మిజోరాంలో ఈ తత్త్వం సహజంగా ఉండటం సంతోషకరమని ప్రశంసించారు.

aizwal : saasanasabhyulu nijamaina praja pratinithulugaa vyavaharinchaalani rashtrapati ramnath kovind cheppaaru. kevalam tamaku otu vesinavaariki matrame kakunda yaavattu niyojakavargaaniki pratinithigaa pani cheyalani telipaaru. mizoram saasanasabha pratyeka samavesamlo aayana guruvaram matladaru. tamaku otu veyanivaariki, tamanu vyatirekinchevaariki kuudaa emmelyelu pratinithulenani vivarinchaaru. ennikallo pratyarthi ante rajakeeya potiidaaru ani, satruvu kaadani cheppaaru. saasanasabha kaaryakalaapaalu hundaagaa, maryaadagaa undaalannaaru. vibhedaalanu vivaadaalugaa maarchukoovadaaniki rajakeeya vyavasthalu avakaasam ivvakudadani perkonnaru. ennikallo potiidaaru ennikala anantaram niyojakavarga abhivruddhi, sankshemam kosam jarige krushilo sahacharudayye avakaasam undannaaru. mijoramlo ee tattvam sahajamgaa undatam santoshakaramani prasamsinchaaru.